Hilkka Hiiop

Hilkka Hiiop (sündinud 8. augustil 1974) on eesti kunstiteadlane ja konservaator, alates 4. aprillist 2025 Eesti Kunstiakadeemia rektor."EKA uueks rektoriks sai Hilkka Hiiop", ERR-i uudised, 31. jaanuar 2025

Haridus
Ta on lõpetanud 1997. aastal Tartu Ülikooli kunstiajaloo erialal. 2004. aastal sai ta magistrikraadi Eesti Kunstiakadeemiast, kaitstes töö teemal "Kaasaegse kunsti konserveerimise teoreetilisi ja metoodilisi lähtekohti Eesti näitel". 2012. aastal kaitses ta sealsamas doktoriväitekirja teemal "Nüüdiskunst muuseumis: kuidas säilitada mittesäilivat? Eesti Kunstimuuseumi nüüdiskunsti kogu säilitamise strateegia ning meetod".

Töökäik
Hilkka Hiiop on töötanud Eesti Kunstiakadeemias maali konserveerimise stuudio juhatajana (2003–2012) ja dotsendina (2013–2017). Alates 1. septembrist 2017 on ta Eesti Kunstiakadeemia muinsuskaitse ja konserveerimise professor, alates 23. augustist 2021 ka kunstikultuuri teaduskonna dekaan. 

Alates 1. veebruarist 2021 on ta ka Tartu Ülikooli keemia instituudi analüütilise keemia teadur. 

Aastail 2013–2017 töötas ta konserveerimisspetsialistina Eesti Kunstimuuseumis. 

31. jaanuaril 2025 valiti ta Eesti Kunstiakadeemia rektoriks, tema ametiaeg algas 4. aprillil 2025."EKA uueks rektoriks sai Hilkka Hiiop", ERR, 31. jaanuar 2025

Tunnustus
 2022 Valgetähe IV klassi teenetemärkTeenetemärkide andmebaas

Viited

Välislingid

Kategooria:Eesti kunstiteadlased
Kategooria:Valgetähe IV klassi teenetemärgi kavalerid
Kategooria:Sündinud 1974